রায়ান গসলিং
রায়ান থমাস গসলিং (জন্ম ১২ নভেম্বর, ১৯৮০) হলেন একজন কানাডীয় অভিনেতা ও সঙ্গীতশিল্পী। ডিজনি চ্যানেলের "দ্য মিকি মাউস ক্লাব" (১৯৯৩-১৯৯৫) এ শিশু শিল্পী হিসেবে তিনি তার কর্মজীবন শুরু করেন এবং পরবর্তীতে "আর ইউ অ্যাফ্রেড অফ দ্য ডার্ক?" (১৯৯৫) এবং "গুজবাম্পস" (১৯৯৬) এর মত পারিবারিক অনুষ্ঠানে তাকে দেখা যায়। চলচ্চিত্রে তার প্রথম কাজ হল নব্য-নাৎসিবাদ বিষয়ক "দ্য বিলিভার" (২০০১) এবং পরে তিনি কয়েকটি স্বাধীন চলচ্চিত্র, যেমন "মার্ডার বাই নাম্বার্স" (২০০২), "দ্য স্লটার রুল" (২০০২) এবং "দ্য ইউনাইটেড স্টেটস অফ লিল্যান্ড" (২০০৩) চলচ্চিত্রে অভিনয় করেন।
জন গিলগুড
গিলগুড তাঁর কর্মজীবনের প্রথমার্ধে চলচ্চিত্রকে তেমন গুরুত্বের সাথে নেননি। যদিও তিনি ১৯২৪ সালে তিনি প্রথম চলচ্চিত্রে অভিনয় করেন এবং "দ্য গুড কম্প্যানিয়ন্স" (১৯৩৩) ও "জুলিয়াস সিজার" (১৯৫৩) চলচ্চিত্র দিয়ে সাফল্য অর্জন করেন, তিনি ষাটের দশকের পূর্বে চলচ্চিত্র নিয়মিত হননি। গিলগুড ১৯৬৪ সালে "বেকেট" চলচ্চিত্রে সপ্তম লুই চরিত্রের জন্য তাঁর প্রথম একাডেমি পুরস্কারের মনোনয়ন লাভ করেন। এরপর ১৯৯৮ সালে "এলিজাবেথ" চলচ্চিত্র পর্যন্ত ষাটের বেশি চলচ্চিত্রে অভিনয় করেন। ১৯৮১ সালে "আর্থার" চলচ্চিত্রে হবসন চরিত্রে অভিনয়ের জন্য শ্রেষ্ঠ পার্শ্ব অভিনেতার জন্য একাডেমি পুরস্কার লাভ করেন। তাঁর চলচ্চিত্রের কর্মজীবনে তিনি একটি গোল্ডেন গ্লোব পুরস্কার ও দুটি বাফটা পুরস্কার লাভ করেন।